Geoffrey Tozer

Geoffrey Peter Bede Hawkshaw Tozer (5 November 1954 – 21 Augustus 2009) was 'n Australiese pianis en komponis van Europese klassieke musiek. Hy was 'n wonderkind, en het reeds op die ouderdom van agt jaar operastukke begin komponeer, en het op dertienjarige leeftyd die jongste ontvanger van die Churchill Fellowship toekenning geword.

Sy loopbaan het musiektoere van Europa, Verenigde State van Amerika, Australië en Republiek China ingesluit. Tydens laasgenoemde het hy die Geelrivier Concerto opgevoer voor 'n geskatte skare van 80 miljoen mense. Tozer se repertoire het uit meer as 100 concertos bestaan, insluitende die werke van Wolfgang Amadeus Mozart, Ludwig van Beethoven, Franz Liszt, Johannes Brahms, Pjotr Tsjaikofski, Nikolai Medtner, Sergei Rachmaninoff, Béla Bartók, Igor Strawinski, Sergei Prokofiëf en Gerhard."Obituaries: Geoffrey Tozer: Australian virtuoso pianist" (benodig intekenaarskap). The Times. London, Engeland. 23 September 2009. bl. 51. ISSN 0140-0460. 208282863

Tozer het opnames gemaak vir die Chandos etiket, beginnende met die werke van Nikolai Medtner. Hy was beskou as 'n "uitstekende uitvoerder" en het die vermoë gehad om te improviseer en op oombliklike wyse te transponeer en boonop om op sig"Obituaries: Geoffrey Tozer: Australian virtuoso pianist" (benodig intekenaarskap). The Times. London, Engeland. 23 September 2009. bl. 51. ISSN 0140-0460. 208282863 'n stuk orkestrale musiekblad te reduseer of te verminder tot 'n klavierstuk. Tozer het verskeie toekennings gewen en wêreldwye erkenning geniet, maar was merendeels verwaarloos in Australië gedurende die laaste jare van sy lewe.Keating, Paul (2 Oktober 2009). "Geoffrey Tozer eulogy delivered by Paul Keating". The Australian. Opgespoor op 18 Februarie 2012

 Verwysings 

Kategorie:Geboortes in 1954
Kategorie:Sterftes in 2009
Kategorie:Australiese pianiste
Kategorie:Australiese komponiste